คำถาม: บริษัท โพลีพลัส เอ็นเตอร์เทนเม้นท์ จำกัด ก่อตั้งเมื่อใด ?

ข้อความที่เกี่ยวข้อง:
text: บริษัท โพลีพลัส เอ็นเตอร์เทนเม้นท์ จำกัด เป็นบริษัทผลิตสื่อบันเทิงรายใหญ่ของไทย ก่อตั้งโดยอรพรรณ วัชรพล เมื่อวันที่ 3 มกราคม พ.ศ. 2537 ด้วยทุนจดทะเบียน 1 ล้านบาท
title: โพลีพลัส

ข้อความอื่น ๆ ที่เกี่ยวข้องกับหัวข้อ:
text: ในปี พ.ศ. 2547 ได้จัดตั้ง บริษัท โพลีพลัส พีอาร์ จำกัด ให้บริการด้านที่ปรึกษาประชาสัมพันธ์ รับวางแผนและดำเนินการด้านประชาสัมพันธ์ พร้อมทั้ง บริษัท โพลีพลัส พับลิชชิ่ง จำกัด ได้ก่อกำเนิดขึ้น ในการผลิตสื่อสิ่งพิมพ์ มีนิตยสาร "Oops!" นิตยสารบันเทิงออกเป็นเล่มแรก ต่อมาในปี พ.ศ. 2548 เปิดบริษัท โพลีพลัส เอ็กซ์ตร้า จำกัด ทำงานด้านโทรทัศน์ ให้กับองค์กรอื่น ๆ อาทิ งานโฆษณาต่าง ๆ
title: โพลีพลัส

text: โพลีพลัสและบริษัทในเครือ มีพนักงานประมาณ 200 กว่าชีวิต โดยบริษัท โพลีพลัส เอ็นเตอร์เทนเม้นท์ สร้างรายได้มากสุดในบริษัทในเครือข่าย โดยในปี 2549 รายได้ 554.5 ล้านบาท กำไรสุทธิ 39.3 ล้านบาท และในปี 2550 มีรายได้ 605.7 ล้านบาท กำไรสุทธิ 76.5 ล้านบาท และปี 2551 มีรายได้ 717.4 ล้านบาท กำไรสุทธิ 203.6 ล้านบาท มีสินทรัพย์ 637 ล้านบาท
title: โพลีพลัส

text: อุ๊บส์ () เป็นนิตยสารประเภทสังคมบันเทิงของประเทศไทยในเครือโพลีพลัส ซึ่งดำเนินงานโดย "อรพรรณ วัชรพล" ก่อตั้งเมื่อปี พ.ศ. 2547 โดยโพลีพลัสได้จัดตั้ง บริษัท โพลีพลัส พีอาร์ จำกัด ให้บริการด้านที่ปรึกษาประชาสัมพันธ์ รับวางแผนและดำเนินการด้านประชาสัมพันธ์ พร้อมทั้งก่อตั้ง บริษัท โพลีพลัส พับลิชชิ่ง จำกัด สำหรับการผลิตสื่อสิ่งพิมพ์ จำหน่ายครั้งแรกเมื่อวันที่ 1 พฤศจิกายน พ.ศ. 2547 จนถึงปัจจุบัน
title: อุ๊บส์

text: บริษัท บีอีซี-เทโร เอ็นเตอร์เทนเม้นท์ จำกัด (มหาชน) ก่อตั้งขึ้นในชื่อ บริษัท เวิลด์มีเดียซัพพลายส์ จำกัด เมื่อวันที่ 12 พฤษภาคม พ.ศ. 2537 ต่อมาจึงเปลี่ยนเป็นชื่อปัจจุบัน เมื่อวันที่ 27 มีนาคม พ.ศ. 2541 พร้อมทั้งเปลี่ยนแปลงผู้ถือหุ้น โดย"บริษัท บีอีซีเวิลด์ จำกัด (มหาชน)" เข้าร่วมทุนกับไบรอัน ลินด์เซย์ มาร์การ์ นักธุรกิจชาวอเมริกันเชื้อสายเมียนมาร์ ซึ่งกิจการตั้งต้นของบีอีซี-เทโรฯ คือผลิตรายการโทรทัศน์ สำหรับแพร่ภาพทางไทยทีวีสีช่อง 3, จัดหาการแสดง/คอนเสิร์ตมาแสดงในประเทศไทย, จัดกิจกรรมต่างๆ, ผลิตภาพยนตร์, ให้บริการผ่านสื่อช่องทางต่างๆ และร่วมทุนกับบริษัทอื่น เพื่อประกอบกิจการบันเทิงหลายประเภท โดยปัจจุบันบีอีซีเวิลด์ ถือหุ้นใหญ่ในบีอีซี-เทโรฯ ที่ร้อยละ 59.99
title: บีอีซี-เทโร เอ็นเตอร์เทนเม้นท์

text: บริษัทก่อตั้งโดยบริษัทแม่ คือ บริษัทโพลีเพล็กซ์ คอร์ปอเรชั่น จำกัด (“Polyplex Corporation Limited” หรือ “PCL”) ซึ่งมีฐานอยู่ในประเทศอินเดีย ได้จดทะเบียนก่อตั้งบริษัทเมื่อวันที่ 26 มีนาคม 2545 ด้วยทุนจดทะเบียนเริ่มแรกจำนวน 4 แสนบาท เพื่อผลิตและจำหน่าย Polyethylene Terephthalate Film หรือ Polyester Film (แผ่นฟิล์ม PET หรือ แผ่นฟิล์ม Polyester) ต่อมาบริษัทเพิ่มทุนจดทะเบียนเป็น 400 ล้านบาทในเดือนเมษายน-พฤษภาคม 2545 โดยบริษัทแปรสภาพเป็นบริษัทมหาชนในเดือนสิงหาคม 2547 และเสนอขายหุ้นสามัญแก่ประชาชนทั่วไป
title: โพลีเพล็กซ์

text: บริษัท โพลีพลัส เอ็นเตอร์เทนเม้นท์ จำกัด มีบริษัทในเครือข่ายประมาณ 10 แห่ง ดังนี้ชายสมเด็จพระศรีนครินทราบรมราชชนนี วันสังคมสงเคราะห์แห่งชาติ
title: โพลีพลัส

text: โรส เอ็นเตอร์เทนเมนท์ คอร์ปอเรชั่น เดิมชื่อ โรส วิดีโอ เป็นบริษัทผู้ถือลิขสิทธิ์อนิเมะและภาพยนตร์ในประเทศไทย ก่อตั้งใน พ.ศ. 2529 โดย พีรพล มนต์พิชิต บริษัทในยุคแรกเป็นร้านเช่าวิดีโอ ต่อมาบริษัทหันมาซื้อลิขสิทธิ์ภาพยนตร์ สู่การผลิตและจัดจำหน่ายภาพยนตร์ต่างประเทศรวมถึงอนิเมะ, ปัจจุบัน โรส เอ็นเตอร์เทนเมนท์ คอร์ปอเรชันยังถือลิขสิทธิ์ เพลง และความบันเทิงอื่น ๆ โดยจัดจำหน่ายทั้ง VCD, DVD นอกจากนี้ยังนำการ์ตูนมาฉายทางฟรีทีวีและเคเบิลทีวี ทางแก๊งการ์ตูน แชนแนล ล่าสุดโรส เอ็นเตอร์เทนเมนท์ คอร์ปอเรชัน มีช่องรายการเพลงลูกกรุง ลูกทุ่ง และลิเก ทางช่อง 4050 แชนแนล ออกอากาศครั้งแรกวันที่ 1 มกราคม 2557 พร้อมกันนั้น ยังเปิดบริษัท เซนชู พับลิชชิ่ง เพื่อตีพิมพ์นิตยสารข่าวสารวงการ์การ์ตูน ในชื่อ เซนชูแมกกาซีน (ปัจจุบันได้ยุติการจำหน่ายแล้ว) และตีพิมพ์มังงะลิขสิทธิ์ ชื่อ เซนชู คอมมิค ด้วย
title: โรส เอ็นเตอร์เทนเมนท์ คอร์ปอเรชั่น

text: บริษัท เอเพ็กซ์ ดีเวลลอปเม้นท์ จำกัด (มหาชน) ( ชื่อย่อ:APX) บริษัทจัดตั้งขึ้นเมื่อวันที่ 31 สิงหาคม 2531 เพื่อดำเนินธุรกิจเกษตรอุตสาหกรรมแบบครบวงจร ในการปลูกและผลิตแปรรูปมะเขือเทศ และข้าวโพด เพื่อจำหน่ายทั้งภายในประเทศและส่งออก ต่อมาในปี 2536 บริษัทได้ขยายกิจการไปยังธุรกิจค้าและแปรสภาพเศษเหล็กโดยจัดตั้งบริษัทย่อยคือ บริษัท ซันเทคสแครปโพรเซสซิ่ง จำกัด เพื่อผลิตเศษเหล็กแปรสภาพ (Processed Scrap) ป้อนเป็นวัตถุดิบให้แก่ผู้ผลิตเหล็กแผ่นรีดร้อน บริษัทได้จดทะเบียนแปรสภาพเป็นบริษัทมหาชนจำกัด เมื่อวันที่ 4 ตุลาคม 2536 และเข้าจดทะเบียนในตลาดหลักทรัพย์แห่งประเทศไทย เมื่อวันที่ 20 พฤศจิกายน 2536
title: เอเพ็กซ์ ดีเวลลอปเม้นท์

text: บริษัทได้รับการจดทะเบียนจัดตั้งเป็นบริษัทจำกัด ในนาม “บริษัท โพลีน จำกัด” เมื่อวันที่ 24 กันยายน 2530 โดยกลุ่มตระกูล “เลี่ยวไพรัตน์” เป็นผู้ก่อตั้ง ประกอบธุรกิจเป็นตัวกลางในการจัดซื้อเม็ดพลาสติก PE (Polyethylene) จากบริษัท อุตสาหกรรมปิโตรเคมีกัลไทย จำกัด (มหาชน) หรือทีพีไอ ปัจจุบันคือ ไออาร์พีซี ต่อมา บริษัท โพลีน จำกัด ได้เปลี่ยนชื่อเป็น บริษัท ทีพีไอ โพลีน จำกัด เมื่อวันที่ 24 ตุลาคม 2532 และในเดือนมีนาคม 2533 บริษัทได้รับโอนกิจการผลิตเม็ดพลาสติก LDPE (Low Density Polyethylene) และสิทธิประโยชน์ต่างๆ ตามบัตรส่งเสริมการลงทุนจากทีพีไอ และได้ขยายสู่ธุรกิจการผลิตและจำหน่ายปูนเม็ดและปูนซีเมนต์ในปี 2535 บริษัทได้นำหลักทรัพย์เข้าจดทะเบียนในตลาดหลักทรัพย์แห่งประเทศไทย เมื่อวันที่ 20 พฤศจิกายน 2533 และแปรสภาพเป็นบริษัทมหาชนจำกัดเมื่อวันที่ 17 กุมภาพันธ์ 2537
title: ทีพีไอ โพลีน